Mr. Smith kommer til Washington

Mr. Smith kommer til Washington (originaltittel Mr. Smith Goes to Washington) er en amerikansk politisk dramakomedie fra 1939, regissert av Frank Capra. Jean Arthur og James Stewart spiller hovedrollene, mens Claude Rains og Edward Arnold har andre roller. Filmen handler om en nyutnevnt senator i USAs senat som kjemper mot et korrupt politisk system. Manuset ble skrevet av Sidney Buchman og er basert på Lewis R. Fosters upubliserte novelle «The Gentleman from Montana». Filmen var kontroversiell da den først ble utgitt, men ble likevel en kinosuksess. Stewart ble en stor filmstjerne for denne filmen.Mr. Smith kommer til Washington ble nominert til elleve Oscar-priser og vant én for beste historie. Filmen ble innlemmet i National Film Registry i 1989, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 29. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 26. plass. Det amerikanske filminstituttet har også kåret hovedfiguren Jefferson Smith (spilt av Stewart) til filmhistoriens 11. beste helteskikkelse.


== Handling ==

Den naive og unge Jefferson Smith (James Stewart) blir utnevnt til ny senator i USAs senat. Når han er på plass i Washington, D.C. begynner Smith å legge merke til at den politiske prosessen ikke er like hederlig som han hadde forestilt seg. Når Smith prøver å låne bort land til en ung speidergruppe, må han ta opp kampen mot den mektigste herskeren i delstaten, den politiske bossen Jim Taylor (Edward Arnold). Smith allierer seg etter hvert med senator Paine (Claude Rains), men det viser seg over tid at han ikke er like hyggelig som det han begir seg ut for å være.


== Medvirkende ==

Jean Arthur som Clarissa Saunders
James Stewart som Jefferson «Jeff» Smith
Claude Rains som Senator Joseph Harrison «Joe» Paine
Edward Arnold som Jim Taylor
Guy Kibbee som Governor Hubert «Happy» Hopper
Thomas Mitchell som «Diz» Moore
Eugene Pallette som Chick McGann
Beulah Bondi som Ma Smith
H. B. Warner som senatets majoritetsleder
Harry Carey som senatets president
Astrid Allwyn som Susan Paine
Ruth Donnelly som Mrs. Hopper
Grant Mitchell som Senator MacPherson
Porter Hall som Senator Monroe
Pierre Watkin som senatets minoritetsleder
Charles Lane som nysgjerrig reporter
William Demarest som Bill Griffith
Dick Elliott som Carl Cook
H. V. Kaltenborn som seg selvI tillegg spilte Billy Watson, Delmar Watson, John Russell, Harry Watson, Gary Watson og Larry Simms «The Hopper Boys».


== Utmerkelser ==
Mr. Smith kommer til Washington vant én Oscar-pris for beste historie og ble nominert i ytterligere ti kategorier under den 12. Oscar-utdelingen.


== Referanser ==


== Eksterne lenker ==
(en) Mr. Smith kommer til Washington på Internet Movie Database 
(no) Mr. Smith kommer til Washington hos Filmfront 
(sv) Mr. Smith kommer til Washington i Svensk Filmdatabas 
(da) Mr. Smith kommer til Washington i Danmark Nationale Filminstitut 
(fr) Mr. Smith kommer til Washington på Allociné 
(nl) Mr. Smith kommer til Washington på MovieMeter 
(en) Mr. Smith kommer til Washington på AllMovie 
(en) Mr. Smith kommer til Washington på Turner Classic Movies 
(en) Mr. Smith kommer til Washington på Rotten Tomatoes 
(en) Mr. Smith kommer til Washington på Metacritic